SL Uradni list Evropske unije C 230/12

Poročilo Komisije o obsevanju živil za leto 2003

(2006/C 230/07)

POVZETEK

V skladu s členom 7(3) Direktive 1999/2/ES Evropskega parlamenta in Sveta z dne 22. februarja 1999 o prilagajanju zakonodaj držav članic o živilih in živilskih sestavinah, obsevanih z ionizirajočim sevanjem, morajo države članice Komisiji vsako leto predložiti

— rezultate pregledov, opravljenih v objektih za obsevanje, zlasti kar zadeva skupine in količine obsevanih proizvodov in uporabljenih doz, ter

— rezultate pregledov v fazi trženja proizvodov in postopke za odkrivanje obsevanih živil.

Leta 2003 so bili objekti za obsevanje odobreni v osmih državah članicah. Vse države članice, razen dveh, so predložile zahtevane informacije v zvezi s skupinami obsevanih živil, količinami ali dozami.

Leta 2003 je enajst držav članic opravilo preglede živil, ki so bila poslana na trg, medtem ko štiri države članice v zajetem obdobju niso opravile analitskih pregledov. Skupno je bilo leta 2003 pregledanih približno 5 600 vzorcev živil. Za približno 2,1 % proizvodov na trgu (brez prehranskih dopolnil) je bilo ugotovljeno, da so obsevani in neoznačeni. Ti proizvodi so zelišča in začimbe ali sestavljena živila z zelišči in začimbami, žabji kraki, proizvodi vodnih živali, gobe, sveže sadje, čaj, kava, omake in podobni proizvodi. Leta 2003 je bila posebna pozornost namenjena prehranskim dopolnilom. Pokazalo se je, da je treba to skupino proizvodov še zlasti natančno spremljati, saj je bilo 16 % pregledanih proizvodov obsevanih.

Komisija na podlagi razpoložljivih informacij ugotavlja, da se splošno stanje v primerjavi z letom 2002 ni veliko spremenilo kljub večjemu številu držav članic, ki izvajajo preglede.

1. PRAVNA PODLAGA IN OZADJE

V skladu s členom 7(3) Direktive 1999/2/ES Evropskega parlamenta in Sveta z dne 22. februarja 1999 o prilagajanju zakonodaj držav članic o živilih in živilskih sestavinah, obsevanih z ionizirajočim sevanjem (1), morajo države članice Komisiji vsako leto predložiti:

rezultate pregledov, opravljenih v objektih za obsevanje, zlasti kar zadeva skupine in količine obsevanih proizvodov in uporabljenih doz,

ter

rezultate pregledov v fazi trženja proizvodov ter postopke za ugotavljanje obsevanih živil.

Komisija rezultate objavi v letnih poročilih v Uradnem listu Evropske unije.

To poročilo zajema obdobje od 1. januarja 2003 do 31. decembra 2003.

Informacije o splošnih vidikih obsevanja živil so na voljo na spletni strani Generalnega direktorata za zdravje in varstvo potrošnikov pri Evropski komisiji (2).

1.1. Objekti za obsevanje

V skladu s členom 3(2) Direktive 1999/2/ES se lahko živila obsevajo le v odobrenih objektih za obsevanje. Za objekte v EU odobritev izdajo pristojni organi držav članic. Države članice morajo Komisijo obvestiti o odobrenih objektih za obsevanje (člen 7(1)).

Seznam odobrenih objektov v državah članicah je objavila Komisija (3).

1.2. Obsevana živila

Obsevanje posušenih aromatičnih zelišč, začimb in vrtnih zelišč je dovoljeno v EU (Direktiva 1999/3/ES Evropskega parlamenta in Sveta z dne 22. februarja 1999 o uvedbi seznama Skupnosti za živila in živilske sestavine, obsevane z ionizirajočim sevanjem (4)). Poleg tega je pet držav članic sporočilo, da ohranjajo nacionalna dovoljenja za nekatera živila v skladu s členom 4(4) Direktive 1999/2/ES. Seznam nacionalnih dovoljenj je objavila Komisija (5).

V skladu s členom 6 Direktive 1999/2/ES morajo biti vsa obsevana živila ali obsevane živilske sestavine sestavljenih živil označena z izrazi „obsevano“ ali „obsevano z ionizirajočim sevanjem“.

Za izvajanje pravilnega označevanja ali odkrivanje nedovoljenih proizvodov je Evropski odbor za standardizacijo (CEN) standardiziral več analitskih metod v skladu z nalogami in pooblastili, ki mu jih je podelila Evropska komisija.

2. REZULTATI PREGLEDOV OBJEKTOV ZA OBSEVANJE

Države članice so predložile naslednje podatke:

2.1. Belgija

Inšpekcijski pregled, ki ga je izvedel pristojni organ leta 2003, je potrdil skladnost objekta za obsevanje IBA Mediris S.A. z zahtevami Direktive 1999/2/ES.

V naslednji tabeli so prikazane skupine in količine živil, obsevanih v družbi IBA Mediris leta 2003.

Živilo Količina (t) Kozice 624,5 Žabji kraki 2 501,5 Zelišča, začimbe in vrtna zelišča 468,5 Zamrznjene vrtnine 144,1 Sir 58 Jajca 419 Perutnina/divjačina 915,5 Meso 159,4 Ribe 289,5 Posušeno sadje 13,6 Sadne kaše („pâtes de fruits“) 73,4 Škrob 56,3 Beljakovine 37,1 Gotovi obroki 167,5 Skupaj 5 928

2.2. Nemčija

Med poročevalnim obdobjem so bili v Nemčiji odobreni štirje objekti za obsevanje:

(a) Gamma Service Produktbestrahlung GmbH, Radeberg

V objektu je bil opravljen inšpekcijski pregled leta 2002.

V naslednji tabeli so prikazane skupine in količine živil, obsevanih v družbi Gamma Service Produktbestrahlung GmbH v letu 2003, s povprečnimi absorbiranimi dozami.

Živilo Količina (t) Povprečna absorbirana doza (kGy) Oljna semena 1,5 <10 Posušene vrtnine 67 <10 Začimbe, vključno z mešanimi začimbami 12,8 <10 Začimbe, vključno z mešanimi začimbami in pripravki iz začimb 195,6 <10 Zelišča 3,5 <10 Zelišča 29 <10 Čaju podobni proizvodi 106 <10 Drugo (hitosan, morske alge, mehurjasta haloga in češmin v prahu) 1,5 4,5-12,1 EU skupaj 16,3 Tretje države skupaj 400,6 Skupaj 416,9

(b) Beta-Gamma Service GmbH&Co. KG, Wiehl

Objekt je bil odobren 15. avgusta 2003. Leta 2003 ni bilo nadaljnjih pregledov. Naslednji inšpekcijski pregled naj bi bil opravljen v koledarskem tednu 13/2004.

V naslednji tabeli so prikazane skupine in količine živil, obsevanih v družbi Gamma Service GmbH&Co. KG v letu 2003, s povprečnimi absorbiranimi dozami.

Živilo Količina [t] Povprečna absorbirana doza [kGy] Vrtnine Hren v prahu 2,5 8,6 Zelena, hren v prahu 1,77 6,2 Sveže gobe Divje gobe 1,89 6,4 Divje gobe 0,936 6,2 Divje gobe 2,736 6,3 Boletus luteus (maslena lupljivka) 1,005 10,0 Gobji proizvodi Zdrobljena maslena lupljivka 1,2 6,6 Sveže vrtnine Zelene paprike 8,283 10,8 Mešane vrtnine 1,0 10,8 Zelena 0,3 6,1 Začimbe Mešane začimbe 2,55 10,0 Skupaj 24,17

(c) Isotron Deutschland GmbH, Allershausen

V objektu je bil opravljen inšpekcijski pregled leta 2002.

V naslednji tabeli so prikazane skupine in količine živil, obsevanih v družbi Isotron Deutschland GmbH leta 2003, s povprečnimi absorbiranimi dozami.

Živilo Količina [t] Povprečna absorbirana doza [kGy] Mlečni proizvodi 0,135 6 Čaj, čaju podobni proizvodi 266,49 ≤ 10 Začimbe, vključno z mešanimi začimbami in pripravki iz začimb 109,41 ≤ 10 3,49 ≤ 10 Zelišča 49,68 ≤ 10 EU skupaj 3,49 Tretje države skupaj 425,72 Skupaj 429,21

(d) Gamma-Service GmbH&Co KG, Bruchsal

V tem objektu leta 2003 živila niso bila obsevana.

2.3. Danska

Objekt LR Plast je 31. oktobra 2003 prenehal izvajati obsevanja, zato je bil črtan s seznama odobrenih objektov za obsevanje živil in živilskih sestavin z ionizirajočim sevanjem.

Leta 2003 ni bil opravljen noben inšpekcijski pregled.

2.4. Španija

Objekt IONMED S.A. je bil odobren za obsevanje živil leta 2002.

Opravljeni niso bili nobeni pregledi, organi so zgolj predvideli nadzor sistema samospremljanja.

V naslednji tabeli so prikazane skupine in količine živil, obsevanih v objektu leta 2003, s povprečnimi absorbiranimi dozami.

Živilo Količina (t) Skupna povprečna absorbirana doza obsevanja (kGy) Zelišča, začimbe in vrtna zelišča 393,8 3-8

2.5. Francija

V vseh odobrenih objektih so bili leta 2003 opravljeni inšpekcijski pregledi.

V naslednji tabeli so prikazane skupine in količine živil, obsevanih v Franciji leta 2003.

Živilo Količina (t) Skupna povprečna absorbirana doza obsevanja (kGy) Začimbe, vrtna zelišča in dehidrirane vrtnine 894 10 Zamrznjena aromatična zelišča 4 10 Posušeno sadje in zelenjava 21 1 Žitni kosmiči za mlečne proizvode 2 10 Arabski gumi 141 3 Kazeini, kazeinati 15 6 Mehansko izkoščeno meso, perutninsko meso in klavnični odpadki 2 290 5 Zamrznjeni žabji kraki 1 006 5 Skupaj 4 383

2.6. Italija

V Italiji je en objekt odobren za obsevanje živil.

Ta država članica ni predložila informacij o rezultatih pregledov objekta.

2.7. Nizozemska

Leta 2003 so bili na Nizozemskem opravljeni naslednji inšpekcijski pregledi:

(a) Objekt Isotron v kraju Ede:

— inšpekcijski pregled sistema HACCP 4. februarja;

— splošni inšpekcijski pregled 14. maja.

(b) Objekt Isotron v kraju Etten Leur:

— inšpekcijski pregled sistema HACCP 17. junija.

V naslednji tabeli so prikazane skupine in količine živil, obsevanih v dveh proizvodnih objektih v krajih Ede in Etten-Leur:

Živilo Količina (t) Začimbe/zelišča 1 756,8 Dehidrirane vrtnine 2 191,2 Perutninsko meso (zamrznjeno) 95,2 Kozice (zamrznjene) 196,8 Deli žab 184 Jajčni beljak (ohlajen) 359,2 Živila (6) 781,6 Vzorci živil 24,8 SKUPAJ 5 589,6

2.8. Združeno kraljestvo

V Združenem kraljestvu je samo en objekt za obsevanje živil, to je Isotron plc v Swindonu, ki ima dovoljenje za obsevanje nekaterih zelišč in začimb. Leta 2003 ni bilo obsevano nobeno živilo.

Leta 2003 v objektu ni bil opravljen inšpekcijski pregled.

2.9. Povzetek za EU

Sporočena količina živil, obsevanih v zajetem obdobju v EU, je 17 164 ton. Del te količine je bil obsevan za izvoz.

3. REZULTATI PREGLEDOV V FAZI TRŽENJA PROIZVODOV TER POSTOPKI ZA ODKRIVANJE OBSEVANIH ŽIVIL

Države članice so predložile naslednje podatke:

3.1. Avstrija

V zvezi z ionizirajočim obsevanjem je bilo pregledanih 100 vzorcev. Obsevanje je bilo potrjeno pri dveh vzorcih začinjenega zeliščnega čaja, ki sta bila odvzeta v zvezi z inšpekcijskim pregledom po obvestilu prek sistema hitrega opozarjanja na nevarnost hrane in krme. Spodaj so prikazani testirani proizvodi in število vzorcev:

Analizirana živila Število analiziranih vzorcev Uporabljena metoda CEN Rezultat: neobsevano Rezultat: obsevano, nepravilno označeno (poreklo) Začimbe in zelišča 45 0 EN 1788 Zeliščni čaj (z začimbami) 13 2 (neznano poreklo) EN 1788 Piščanci 13 0 EN 1786 Purani 2 0 EN 1786 Race 12 0 EN 1786 Gosi 7 0 EN 1786 SKUPAJ 92 2 Skupaj v % analiziranih vzorcev 97,8 2,2

3.2. Belgija

Leta 2003 je bilo analiziranih 12 vzorcev žabjih krakov, od katerih je bilo 9 obsevanih in neoznačenih. Poleg tega je bilo analiziranih 25 vzorcev sirov, od katerih je bilo 5 obsevanih in neoznačenih.

Analizirana živila Število analiziranih vzorcev Uporabljena metoda CEN Rezultat: neobsevano Rezultat: obsevano, nepravilno označeno (poreklo) Žabji kraki 12 9 EN 1785 Sir 25 5 EN 1785 Skupaj 37 14 Skupaj v % analiziranih vzorcev 62,8 37,8

3.3. Nemčija

Pregledanih je bilo 3 634 vzorcev živil, od katerih je bilo 69 obsevanih, vendar neoznačenih. Izkazalo se je, da je bil velik odstotek čajev, čaju podobnih proizvodov in dodatkov k prehrani obsevan.

Analizirana živila Število analiziranih vzorcev Uporabljena metoda CEN Rezultat: neobsevano Rezultat: obsevano, nepravilno označeno (poreklo) (7) Mleko/mlečni proizvodi 2 EN 1788 Sir z zelišči in sir 124 1 (Francija) EN 1788 sprem. EN 1784 EN 1787 EN 1788 Zeliščno maslo 22 EN 1787 EN 1788 Jajca in jajčni izdelki 4 EN 1784 sprem. Meso (vključno z zamrznjenim mesom, razen perutnine in divjačine) 5 EN 1784 sprem. EN 1786 Mesni proizvodi (razen klobas) 65 EN 1784 sprem. EN 1786 EN 1788 Klobase 102 EN 1784 sprem. EN 1786 EN 1788 Perutnina 233 EN 1784 sprem. EN 1786 EN 1788 Divjačina 6 EN 1786 Ribe in ribiški proizvodi 144 V vseh 8, od katerih: 3 posušeni lignji (Nizozemska; Indijski ocean) 1 posušena sardina (Nizozemska; Indijski ocean) 4 (Tajska, uvoženo prek Nizozemske) EN 1784 sprem. EN 1786 EN 1788 Raki, lupinarji, školjke in druge vodne živali, vključno s proizvodi 248 3 Indonezija EN 1784 sprem. EN 1786 EN 1788 EN13751 L 12.01-1 Stročnice 12 EN 1786 EN 1787 EN 1788 EN 13751 (presej.) Juhe, omake 62 2 EN 1787 EN 1788 Žita in žitni proizvodi 71 EN 1786 EN 1788 Oljna semena 10 EN 1787 EN 1788 EN 13751 Oreški 214 EN 1784 sprem. EN 1786 EN 1788 EN 1787 EN 13751 Krompir, deli rastlin z visoko vsebnostjo škroba 115 EN 1788 EN 13751 L 53.00-2 Sveže vrtnine, solata 36 EN 1787 EN 1788 EN 13751 Posušene vrtnine, zelenjavni proizvodi 67 EN 1787 EN 1788 EN 13751 (presej.) Gobe, sveže 49 EN 1788 Gobe, posušene, ali proizvodi iz gob 163 2 Nemčija EN 1787 EN 1788 EN 13751 (presej.) Sveže sadje 148 EN 1784 sprem. EN 1786 EN 1787 EN 1788 EN 13751 Posušeno sadje ali proizvodi iz sadja 83 EN 1786 EN 1787 EN 1788 EN 13708 EN 13751 (presej.) L 30.00-3 Kakav v prahu 10 EN 1788 Kava, surova 19 EN 1788 Čaj, čaju podobni proizvodi 209 V vseh 18, od teh: 16 (Nizozemska) EN 1786 EN 1787 EN 13751 (presej.) Gotovi obroki 37 3 (1 Tajvan, 1 Tajska, 1 Vietnam) EN 1784 EN 1787 EN 1788 EN 13751 (presej.) Začimbe, vključno s pripravki in začimbno soljo 901 V vseh 23, od teh: 1 poper (Madagaskar) 2 mešani zelišči/paprika (Izrael) 2 Nemčija Preostanek: neznanega porekla EN 1784 EN 1786 EN 1787 EN 1788 EN 13751 (presej.) L 12.01-1 L 53.00-3 Zelišča 357 1 EN 1784 EN 1786 EN 1787 EN 1788 EN 13751 (presej.) Prigrizki iz azijskih rezancev, prigrizki za zabave, pica, prigrizki ob gledanju televizije 5 EN 1787 EN 1788 Prehranska dopolnila 78 8 EN 1786 EN 1788 EN 13751 (presej.) Drugo 33 EN 1784 EN 1786 EN 1787 EN 1788 Skupaj 3 634 69 Skupaj v % analiziranih vzorcev 98,1 1,9

3.4. Danska

Leta 2003 je danska uprava za veterino in prehrano (DFVA) pregledala zeliščna dopolnila k prehrani in zeliščne surovine za dopolnila k prehrani. Skupno je bilo pri proizvajalcih in uvoznikih na Danskem odvzetih 106 vzorcev. Rezultati analize so pokazali, da je bilo 11 od teh vzorcev obsevanih ali so vsebovali obsevane sestavine. Drugi štirje vzorci so kazali znake prisotnosti manjše količine sestavine, ki je bila obsevana. Noben od pregledanih proizvodov ni imel nalepke, ki bi navajala obsevanje.

Poleg tega so danska podjetja sama dolžna opravljati preglede za zagotovitev skladnosti s predpisi. DVFA preverja njihovo dejavnost samospremljanja s pregledovanjem listin.

Leta 2003 so bili, enako kot v preteklih letih, opravljeni redni mikrobiološki testi na živilih, ki se tržijo na Danskem. Vendar rezultati niso predstavljali razloga za sum na obsevanje, zato niso bili odvzeti vzorci za analizo.

Analizirana živila Število analiziranih vzorcev Uporabljena metoda CEN Rezultat: neobsevano Rezultat: velika verjetnost, da je bila manjša količina neke sestavine v proizvodu obsevana Rezultat: obsevano, nepravilno označeno Prehranska dopolnila, ki vsebujejo zdravila, in surovine za njihovo izdelavo 91 4 11 EN 13783 (presejevanje) in EN 1788 (preverjanje) Skupaj 91 4 11 Skupaj v % analiziranih vzorcev 85,8 3,8 10,4

3.5. Španija

Leta 2003 ni bilo analitskih pregledov.

3.6. Finska

Preglede obsevanosti živil izvajata dva organa za prehrano:

— Nacionalna agencija za prehrano na Finskem je v svoj program uradne kontrole živil za leto 2003 vključila preglede obsevanosti živil v fazi trženja proizvodov. Pregledi so bili osredotočeni na proizvode iz morskih sadežev. Skupno je bilo analiziranih 30 vzorcev proizvodov iz morskih sadežev. Noben vzorec ni vseboval obsevane snovi.

— Pregledi, ki so jih opravili carinski organi, so bili osredotočeni na posušene začimbe in zelišča. Skupno je bilo analiziranih 141 vzorcev posušenih začimb in zelišč. Trije vzorci začimb so vsebovali obsevane snovi. Noben od teh treh pozitivnih vzorcev ni bil ustrezno označen.

Analizirana živila Število analiziranih vzorcev Uporabljena metoda CEN Rezultat: neobsevano Rezultat: obsevano, nepravilno označeno Kozice 9 0 EN13751 za namene presejevanja, potrjeno z EN1788 Drugi sladkovodni raki 6 0 Školjke 8 0 Mehkužci in mešanice kozic 2 0 Polži 4 0 Žabji kraki 1 0 Posušene začimbe in zelišča 141 3 Skupaj 171 3 Skupaj v % analiziranih vzorcev 98,3 1,7

3.7. Francija

Kot del kontrole enot se je sistematično zahtevala izvedba preiskave pri strankah, ki so uporabljale obsevana živila, da se pregleda skladnost z določbami o označevanju ioniziranih živil.

Slaščičar, ki je uporabljal ionizirane oreške in dve podjetji, ki sta uporabljali ionizirano mehansko izkoščeno meso, ne da bi to navedli na nalepki, so bili uradno pozvani, naj svoje označevanje spremenijo.

Za leto 2003 niso bila opravljena vzorčenja živil v fazi trženja proizvodov za odkrivanje obdelanosti z ionizirajočim obsevanjem.

3.8. Grčija

Na meji je bilo odvzetih in pregledanih 17 vzorcev. En vzorec kakava je bil obsevan.

Analizirana živila Število analiziranih vzorcev Uporabljena metoda CEN Rezultat: neobsevano Rezultat: obsevano, nepravilno označeno Čaj – žajbelj 1 0 EN13751 Zelišče – lipa 1 0 Čaj 2 0 Poper 1 0 Kamilica 1 0 Bazilika 1 0 Meta 1 0 Posušena čebula 1 0 Zelišče – jerebika 1 0 Sivka 1 0 Rožmarin 1 0 Kakav 1 1 Zelišče – divja vrtnica 1 0 Zelišče – pirnica 1 0 Janež 1 0 Skupaj 16 1 Skupaj v % analiziranih vzorcev 94,1 5,9

3.9. Italija

Leta 2003 ni bilo analitskih pregledov.

3.10. Irska

Preglede skladnosti z Direktivo 1999/2/ES izvajajo službe za varovanje zdravja pred vplivi okolja in javni analizni laboratoriji zdravstvenih služb v okviru pogodbe o oddaji javnih naročil storitev z irsko agencijo za varnost hrane. Leta 2003 je bilo analiziranih skupno 357 vzorcev posušenih začimb in zelišč, dopolnil k prehrani, svežih jagod in drugih proizvodov. Skupno 12 vzorcev (9 dopolnil k prehrani in 3 začimbe) je vsebovalo v celoti ali delno obsevane snovi. Noben od 12 pozitivnih vzorcev ni bil označen kot obsevan.

Analizirana živila Število analiziranih vzorcev Uporabljena metoda CEN Rezultat: neobsevano Rezultat: obsevano, nepravilno označeno Posušene začimbe in zelišča 228 3 (mešanica petih začimb, 2 drugo) EN13751 za namene presejevanja, potrjeno z EN1788 Prehranska dopolnila 77 9 (3 ginseng, 3 aloe vera, korenina ingverja, česen, navadna konopljika) Sveže jagode 18 0 Kava, čaj 9 0 Drugo 13 0 Skupaj 345 12 Skupaj v % analiziranih vzorcev 96,6 3,4

3.11. Luksemburg

Leta 2003 ni bilo analitskih pregledov.

3.12. Nizozemska

Vzorci so bili odvzeti v trgovinah na drobno na trgu. Vse analize so bile opravljene v laboratoriju Inšpektorata za varovanje zdravja v kraju Zutphen. Leta 2003 je bilo v skladu z načrtovanim programom odvzetih in analiziranih 700 vzorcev po metodah, navedenih v tabeli. Od teh 700 vzorcev se je za 37 izkazalo, da so obsevani. Noben od obsevanih vzorcev ni bil označen kot tak. Zaradi tega so proizvajalci prejeli uradno poročilo o kršitvah. Rezultati vseh analiz različnih proizvodov in uporabljenih metod so prikazani v tabeli.

Analizirana živila Število analiziranih vzorcev Uporabljena metoda CEN Rezultat: neobsevano Rezultat: obsevano, nepravilno označeno Jagode 33 0 EN 1788 Gobe 62 3 EN 13751 EN 1788 Prehranska dopolnila 162 25 EN 13751, EN 1788 Zelišča in začimbe (predpakirana) 461 4 EN 13751 EN 1788 Ribe (posušene) 5 5 EN 1788 Skupaj 723 37 Skupaj v % analiziranih vzorcev 95,1 4,9

3.13. Portugalska

Leta 2003 je bilo odvzetih osem vzorcev zelišč, začimb in kombiniranih začimb, ter analiziranih po metodi EN 1787. Noben od teh vzorcev ni bil obsevan.

Analizirana živila Število analiziranih vzorcev Uporabljena metoda CEN Rezultat: neobsevano Rezultat: obsevano, nepravilno označeno Zelišča, začimbe in kombinirane začimbe 8 0 EN 1787 Skupaj 8 0 Skupaj v % analiziranih vzorcev 100 0

3.14. Švedska

V podporo ugotovitev analizne metode je švedska nacionalna uprava za prehrano izvedla kontrolo obsevanih živil. V letu 2003 je bilo odvzetih sedem vzorcev. Pet vzorcev je bilo odvzetih v trgovinah, v katerih prodajajo meso, pretežno perutninsko, in dva vzorca sira. Metoda, uporabljena za analizo obsevanih živil, je metoda v evropskem standardu EN 1784.

Teh sedem analiziranih vzorcev ni bilo obsevanih.

3.15. Združeno kraljestvo

Agencija za prehranske standarde je seznanjena, da so lokalni organi leta 2003 odvzeli vzorce 415 proizvodov, ki so bili analizirani s standardiziranimi testi za odkrivanje obsevanih živil. Od teh 415 vzorcev je bilo 44 obsevanih. Treba je poudariti, da je bilo 25 vzorcev določenih kot „nejasnih“, ker so bili z uporabo metode CEN EN13751:2002 opredeljeni kot vmesni in so nejasni, ker niso bili nadalje analizirani.

Obsevana prehranska dopolnila so bila naprodaj v Združenem kraljestvu. Trinajst od devetindvajsetih obsevanih prehranskih dopolnil je vsebovalo obsevano sestavino. V treh od teh trinajstih dopolnil je bila obsevana sestavina manjša, in ocenjeno je bilo, da je obsevane sestavine manj kot nekaj odstotkov celotnega proizvoda.

Analizirana živila Število analiziranih vzorcev Uporabljena metoda CEN Rezultat: neobsevano Rezultat: nejasno Rezultat: obsevano Posušena zelišča in začimbe ter kombinirane začimbe 240 21 11 EN 13751:2002 EN 1788:2001 Mešanica za kurjo juho 1 0 0 EN 13751:2002 Jagode 10 0 0 EN 13751:2002 Gobe in užitne glive 3 0 0 EN 13751:2002 Žabji kraki 1 0 0 EN 1786:1996 Zeliščni čaji 6 3 0 EN 13751:2002 Morski sadeži, tj. mehkužci, kozice in ribe 51 0 4 EN 13751:2002 EN 1788:2001 Prehranska dopolnila 34 1 29 (8) EN 13751:2002 EN 1788:2001 Skupaj 346 25 44 Skupaj v % analiziranih vzorcev 83,4 6 10,6

3.16. Povzetek za EU

Naslednja tabela povzema analizirane vzorce in rezultate za celotno EU:

Država članica Število analiziranih vzorcev Rezultat: neobsevano Rezultat: obsevano, nepravilno označeno A 92 2 B 37 14 D 3 634 69 DK 91 11 E — — FIN 171 3 F — — EL 16 1 I — — IRL 345 12 L — — NL 723 37 P 8 0 S 7 0 UK 346 44 Skupaj 5 470 193 Skupaj v % analiziranih vzorcev 96,5 3,5

4. SKLEPI

4.1. Rezultati pregledov objektov za obsevanje

Direktiva 1999/2/ES države članice obvezuje, da Komisijo obvestijo o rezultatih pregledov objektov za obsevanje, skupinah in količinah obsevanih živil ter povprečni uporabljeni dozi obsevanja.

Leta 2003 so bili objekti za obsevanje odobreni v osmih državah članicah. Vse države članice, razen Italije in Danske, kjer sta objekta v letu 2003 prenehala izvajati obsevanje, so predložile zahtevane podatke v zvezi s skupinami obsevanih živil, količinami ali dozami.

Sporočena količina živil, obsevanih leta 2003 v EU, je 17 164 ton.

4.2. Rezultati pregledov, opravljenih v fazi trženja proizvodov

Leta 2003 je 11 držav članic izvedlo analitske preglede in predložilo zahtevane podatke. Štiri države članice niso izvedle analitskih pregledov v obdobju, ki ga zajema to poročilo. Španija, Italija in Luksemburg nimajo analitskih zmogljivosti, Francija pa je sklenila, da v letu 2003 ne bo izvajala analitskih pregledov.

Stanje v letu 2003 je podobno stanju iz leta 2002. Malo proizvodov na trgu je bilo obsevanih in neoznačenih (3,5 %). Kar zadeva prehranska dopolnila, je nekaj držav članic (DE, DK, IRL, NL in UK) sklenilo to področje še posebej spremljati zaradi velikega odstotka obsevanih in neoznačenih proizvodov v letu 2002 (29,5 %). Leta 2003 je bilo pregledanih 524 vzorcev, od katerih je bilo 82 obsevanih (16 %).

Skupno je bilo pregledanih približno 5000 vzorcev živil, od katerih je bilo približno 2,1 % obsevanih in neoznačenih (v to niso všteta obsevana prehranska dopolnila v Združenem kraljestvu, na Danskem, Irskem, v Nemčiji in na Nizozemskem). To pomeni povečanje za 0,7 % v primerjavi z letom 2002. To je mogoče razložiti z bolj ciljno usmerjenim vzorčenjem in dejstvom, da sedaj več držav članic izvaja analitske preglede.

4.3. Rok za predložitev rezultatov pregledov za poročilo 2004

Rok, do katerega je Komisiji treba predložiti rezultate pregledov, opravljenih v letu 2004, je v skladu s členom 7(3) Direktive 1999/2/ES 30. april 2005.

(1) UL L 66, 13.3.1999, str. 16.

(2) http://europa.eu.int/comm/food/food/foodlaw/guidance/index_en.htm

(3) UL C 187, 7.8.2003, str. 13.

(4) UL L 66, 13.3.1999, str. 6.

(5) UL C 56, 11.3.2003, str. 5.

(6) Proizvodi, namenjeni za izvoz v tretje države.

(7) Živil, označenih kot obsevana, se ne pregleduje.

(8) Od 29 obsevanih prehranskih dodatkov so trije vsebovali obsevano sestavino.